પેટ્રોલ અને ડિઝલના ભાવ પ્રતિ લિટરે 80 રૂપિયાને પાર કરી જતાં લોકો મોંઘવારીનો માર સહન કરી રહ્યાં હતા અને કેન્દ્રની ભાજપ સરકાર પર પણ ભાવ ઘટાડવા માટે દબાણ વધ્યું હતું. જેથી કેન્દ્ર અને ગુજરાત રાજ્ય સરકાર દ્વારા તાજેતરમાં એક્સાઇઝ ડ્યુટીમાં અઢી-અઢી રૂપિયાનો ઘટાડો કરતાં પેટ્રોલ અને ડિઝલના ભાવમાં પ્રતિ લિટર 5 રૂપિયાનો ઘટાડો કરવામાં આવ્યો હતો. પરંતુ આ ભાવ ઘટાડો જાણે થોડા દિવસ માટે જ હોય તેમ ફરી એક પેટ્રોલ અને ડિઝલના ભાવમાં ધીમી ગતિએ વધારો શરુ થઇ ગયો છે. આજે પેટ્રોલના ભાવમાં પ્રતિ લિટરે 13 પૈસા અને ડિઝલમાં પ્રતિ લિટરે 30 પૈસાનો વધારો કરવામાં આવ્યો છે.